Document ID: /roh_data/filtered/fineweb-2-filterrobots_roh.jsonl.gz/24217

La manifestaziun, instradada da dus sindicats ha pretendì d'adattar las pajas a l'inflaziun dals davos mais. La rata d'inflaziun annuala è en l'Argentina enturn 45%. L'augment dal dumber dals dischoccupads - che munta tenor statistica uffiziala a 9,3% è stà in ulteriur motiv per ils protests.
Ils sindicats han smanatschà cun ina chauma generala sche la regenza na dettia betg suatientscha a las pretensiuns. Il minister da lavur ha envidà ils sindicats curt suenter las demonstraziuns a discurs per l'emna proxima.
RR novitads 08:00